Terje Bjøranger

Terje Bjøranger (født 28. juni 1959) er en norsk forfatter, opprinnelig fra Lillehammer. Hans debutroman fra 2010 Den Tredje Søsteren, omhandler tvangsekteskap og æresdrap i et norsk-pakistansk miljø. Hans neste roman, Barcode (2017), er en kriminalroman hvor organisert kriminalitet, menneskehandel og prostitusjon danner bakteppe.

I romanen Business, 2019, tas det utgangspunkt i en hverdag hvor barn utnyttes seksuelt på nett. Romanen kan være en vekker for foreldre med barn og ungdom som «lever på nett». I hans siste roman, Kalifatet, 2021, er det fremmedkrigere som vender hjem fra IS-kalifatet som danner bakteppe.

Bjøranger er jurist og er bosatt i Bjørkelangen. Han jobber til daglig som politiadvokat i Kripos, og ledet før dette utlendingsseksjonen i Romerike politidistrikt. Bjøranger har i en årrekke arbeidet med æresrelatert kriminalitet, så som tvangsekteskap, æresdrap, trusler og vold. 

Han har tidligere jobbet i Utlendingsdirektoratet hvor han startet og ledet Kompetanseteam mot tvangsekteskap.

Ble i 2020 nominert til "Sølvkniven", Randabergs egen krimpris.

Bibliografi 
 Tvangsekteskap som begrunnelse for barnevernsvedtak – eget forlag, 2001
 Islamsk rett : oversikt, landinformasjon og lovsamling – eget forlag 2002
 Arbeid mot tvangsekteskap : en veileder – i samarbeid med Gunnar Svensson, IMDI 2008
 Den tredje søsteren – kriminalroman, Kagge, 2010
 Barcode – kriminalroman, Cappelen Damm 2017
 Business – kriminalroman, Cappelen Damm 2019
 Kalifatet – kriminalroman, Cappelen Damm 2021

Referanser

Eksterne lenker 
 

Norske forfattere
Norske jurister